̀ ѡбраще́ніе ума̀ воззри́тъ соверше́ннѣ къ бг҃у и поже́рто бу́детъ зри́тельное єгѡ̀ пресвѣтлѣ́йшими бж҃е́ственныя добро́ты луча́ми, и безъ̑ѡбра́знѣ въ простоту̀ єди́нагѡ та́йнагѡ безви́дна взы́детъ и безпредѣ́ліе, и бу́детъ то́й съ собо́ю єди́нъ свои́мъ къ єди́ному горѣ̀ просте́ртіемъ и взира́ніемъ духнове́ніемъ на́нь ду́ха: тогда̀ младе́нческагѡ быва́етъ я́вѣ устрое́нія, на са́мѣмъ мудрова́ніи, и ца́рствія бж҃ія неизрече́ннагѡ и преесте́ственнагѡ вкуша́етъ, по словесѝ гдс̑ню: а́ще не ѡбратите́ся, глаго́лющему, и бу́дете я́кѡ дѣ́ти, не вни́дете въ ца́рство небе́сное: свобо́денъ бо тогда̀ и неѡдержи́мь ѿню́дъ ѿ всѣ́хъ у́мъ быва́етъ вся́кагѡ ра́зума, вся́ческагѡ какова́гѡлибо разумѣ́нія, вся́кагѡ сложе́нія, и пестроты̀ предѣ́лы превозше́дъ, и горѣ̀ простира́яся къ невѣща́нному и па́че ума̀ невѣ́домому